Rhein-Pfalz-Kreis

De Rhoi-Palz-Krais iss en Londkrais im Oschde vun de Vorderpalz in Rhoilond-Palz unn kehrd zur Medropolregion Rhoi-Neggar. Er hot 148.079 Oiwohner unn mit re Bevelkerungsdischd vun 486 Oiwohner je km² (Dez. 2012) isser de dischdeschd bsiedelde Londkrais in de Palz. Zu dem kehren 25 Gemääne unn de Verwaldungssidz iss Ludwigshafe. De jetzische Londrad is de Clemens Körner vun de CDU. S KFZ-Kennzeiche is seid em  27. Juli 2005 RP. Vorher waas LU.

 Geografie 
De Rhoi-Palz-Krais liegd in de Owwerrhoinisch Diefewene. De Krais umschließd halwa die kraisfraie Schdädt Frongedahl, Ludwigshafe unn Schpayer. Benachbarde Krais unn kraisfraie Schdädt sinn, im Uhrzaigersinn, im Norde beginnend: Worms, de Krais Bergschdrooß in Hesse, Monnem, de Rhoi-Neckaa-Krais unn de Londkrais Kallsruh in Bade-Wirrdebärg unn die Londkrais Germersche, Siedlischi Woischdrooß unn Derkem.

 Klima 
Im Krais herrschd e mildes unn mid maischd neddemol 500 mm Niedaschlaach druggenes Klima. Im Summer isses hääß unn schwiel, mid viel Gewidder, de Winder iss schneearm.

 Gschischd 
Im Johr 1886 isses Bezirgsamd Ludwigshafe gegrind worre. Aus dem Bezirgsamd iss schbeeder de glaischnååmische Londkrais Ludwigshafe vorgegange. In ener Kraisreform im Johr 1969 iss de Londkrais vergreeßerd worre. Am 31. Dezember 2003 iss de Londkrais Ludwigshafe in Londkrais Rhoi-Palz-Krais umbenennd worre.

 Bolidig 
miniatur|250px|Gemeinde im Rhoi-Palz-Krääs
Gemä die do drin sinn

Seid de Gebiedsreform vum 1. Juli 2014 hot de Rhoi-Palz-Krääs finf Verbandsfreie Gemeinde un Städt un finf Verbandsgemeinde (mid zwanzich Gemeinde drin).

 Verbandsfreie Gemeinde/Städt 
 30px 40px Bowerum-Roxem  Oiwohner 20,5 km² 30px 40px Beel-Igglem  Oiwohner 32,8 km² 30px 40px Limburgerhof  Oiwohner 9,0 km² 30px 40px Muddaschdadt  Oiwohner 20,5 km² 30px 40px Stadt Schiwwerschdadd  Oiwohner 28,0 km²

 Verbandsgemeinde 
 30px 40px Dannschdadt-Schauerem  Oiwohner 33,19 km² 30px 40px Lamsem-Hessem  Oiwohner 37,68 km² 30px 40px Maxdorf  Oiwohner 16,93 km² 30px 40px Reemabärsch-Dudehofe  Oiwohner 54,98 km² 30px 40px Walse  Oiwohner 51,28 km²

Krääsdaach
Ergebniss vun de Krääsdaachswahle:

Pardaie und Wählagemainschafde %2009 Sidz2009 %2004 Sidz2004 %1999 Sidz1999CDU39,11842,52045,121SPD29,71426,91235,216FDP9,846,034,52FWG8,5411,756,43GRÜNE8,548,145,32REP3,524,923,52LINKE0,90----gsamd100,046100,046100,046Wahlbedailischung in %56,761,065,6

 Londräd 
 1946–1948: Franz Theato (SPD) - nur fer Tailgebied
 1948–1956: Rudolf Hammer (SPD) - nur fer Tailgebied
 1956–1964: Dr. Kurt Becker-Marx (SPD) - nur fer Tailgebied
 1964–1969: Dr. Hermann Scherer (SPD) - nur fer Tailgebied
 1969–1983: Dr. Paul Schädler (CDU)
 1983–2001: Dr. Ernst Bartholomé (CDU)
 2001-2009: Werner Schröter (SPD)
 seit 2009: Clemens Körner (CDU)

 Wärdschafd unn Infraschdruggdur 
Die Kaafkråfd vun de Kraisbevelkerung liegd 16% iwwerm Durschschnidd.

Vakea
Die Bunnesaudoboone 6, 61 unn 650 fieren dursch de Krais. Mehrere Bundesschrooße gehen dursch de Krais, unner annerem die B9. Im Krais gibbds 6 S-Båån-Schdadsione.

 Websaide 
Die offiziell Houmpäidsch vum Rhoi-Palz-Krääs

Kategorie:Pälzer unn Kurpälzer Londkrääs